CELEX: 62016TN0459
Language: et
Date: 2016-08-19 00:00:00
Title: Kohtuasi T-459/16: 19. augustil 2016 esitatud hagi – Hispaania versus komisjon

24.10.2016   
            
            
               ET
            
            
               Euroopa Liidu Teataja
            
            
               C 392/42
            
         19. augustil 2016 esitatud hagi – Hispaania versus komisjon
   (Kohtuasi T-459/16)
   (2016/C 392/56)
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindaja: Abogado del Estado M. Sampol Pucurull)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 21. juuni 2016. aasta rakendusotsus (EL) 2016/1059, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, Hispaania Kuningriigile viitavas osas seoses teatavate pindalapõhiste toetustega, millega välistatakse 262 887 429,57 eurot;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja ühe väite, mis on jagatud kaheks osaks.
   
               1.
            
            
               Hageja väidab, et komisjoni kehtestatud kindla määraga korrektsioon rikub nõukogu 21. juuni 2005. aasta määruse (EÜ) nr 1290/2005 ühise põllumajanduspoliitika rahastamise kohta (ELT 2005, L 209, lk 1) artiklit 31 ja 1997. aasta juhiseid (dokument VI/5330/97) seoses tingimustega, mis tuleb täita, et kohaldada 25 % või 10 % korrektsiooni. Selle rikkumisega on komisjon ületanud oma kaalutlusõigust ja rikkunud proportsionaalsuse ja õiguskindluse põhimõtteid.
               
                           —
                        
                        
                           Esiteks leiavad Hispaania ametiasutused, et kindla määraga korrektsioonid rikuvad nõukogu määruse (EÜ) nr 1290/2005 artikli 31 lõiget 2 koostoimes 1997. aasta juhistega ja proportsionaalsuse põhimõttega, kuna komisjonil puudusid tõsised ja mõistlikud tõendid järeldamaks, et tuleb kohaldada 25 % suurust kindla määraga korrektsiooni aastatel 2009–2013 puiskarjamaade kohta, välja arvatud viie autonoomse piirkonna puiskarjamaad 2009. aastal, kuivõrd selles järeldatakse, et tuleb kohaldada komisjoni artikli 73a lõiget 2a 21. aprilli 2004. aasta määrusest (EÜ) nr 796/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid (ELT 2004, L 141, lk 18; ELT eriväljaanne 03/44, lk 243).
                        
                     Samuti vaidlevad Hispaania ametiasutused vastu sellele, et komisjon kohaldas 10 % suurust kindla määraga korrektsiooni aastatel 2009–2013 põõsastega karjamaade ja aastal 2009 dehesa-tüüpi puiskarjamaade kohta.
               
                           —
                        
                        
                           Teiseks leiavad ametiasutused, et vaidlustatud otsus rikub määruse (EÜ) nr 1290/2005 artiklit 31 seoses proportsionaalsuse ja õiguskindluse põhimõtetega, kuna ei võetud arvesse määruse (EÜ) nr 796/2004 artikli 73a lõiget 2a koostoimes nõukogu 19. jaanuari 2009. aasta määruse (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003) artikliga 137.